CELEX: 32015R1800
Language: bg
Date: 2015-10-06 00:00:00
Title: Регламент за изпълнение (ЕС) 2015/1800 на Комисията от 6 октомври 2015 година относно класирането на някои стоки в Комбинираната номенклатура

8.10.2015   
            
            
               BG
            
            
               Официален вестник на Европейския съюз
            
            
               L 263/16
            
         РЕГЛАМЕНТ ЗА ИЗПЪЛНЕНИЕ (ЕС) 2015/1800 НА КОМИСИЯТА
   от 6 октомври 2015 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която е издадена във връзка с обхванатите от настоящия регламент стоки, но която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за срок от три месеца от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено в Брюксел на 6 октомври 2015 година.
      
         
            За Комисията,
         
         
            от името на председателя,
         
         Heinz ZOUREK
         
            Генерален директор на генерална дирекция „Данъчно облагане и митнически съюз“
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Преносим електронен апарат с размери 7 × 60 × 110 mm и тегло 100 g, състоящ се от следните основни компоненти в общ корпус от пластмаса:
                  
                              —
                           
                           
                              цветен светодиоден дисплей със сензорен екран с размер по диагонала 8,9 cm (3,5 инча) и с разделителна способност 960 × 640 пиксела;
                           
                        
                              —
                           
                           
                              централна единица за обработка на информация;
                           
                        
                              —
                           
                           
                              оперативна памет (RAM) от 256 MB;
                           
                        
                              —
                           
                           
                              памет с капацитет 32 GB;
                           
                        
                              —
                           
                           
                              модул за безжична връзка с други апарати и към интернет;
                           
                        
                              —
                           
                           
                              презаредима литиева батерия;
                           
                        
                              —
                           
                           
                              високоговорител;
                           
                        
                              —
                           
                           
                              микрофон и
                           
                        
                              —
                           
                           
                              камера за цифрово заснемане на видео- и неподвижни изображения.
                           
                        Той има следните интерфейси:
                  
                              —
                           
                           
                              конектор за зареждане на апарата и за свързването му с други апарати, като например автоматична машина за обработка на информация (АМОИ), и
                           
                        
                              —
                           
                           
                              конектор тип жак женски 3,5 mm.
                           
                        Уредът позволява на потребителя, наред с другото, да се свърже към интернет, да изтегли, изпълнява и изменя приложен софтуер, да получава и изпраща съобщения по електронна поща и да играе игри, както и да изтегля, записва и възпроизвежда файлове с музика, видеозаписи и снимки.
               
               
                  8471 30 00
               
               
                  Класирането се определя от разпоредбите на общи правила 1 и 6 за тълкуването на Комбинираната номенклатура, забележка 3 към раздел XVI, забележка 5(A) към глава 84 и от текста на кодове по КН 8471 и 8471 30 00.
                  Апаратът е предназначен за извършване на две или повече допълнителни или алтернативни функции по смисъла на забележка 3 към раздел XVI (обработка на данни, комуникация чрез безжични мрежи, записване и възпроизвеждане на звук и видео, цифрово запаметяване на видео- и неподвижни изображения, както и визуализация на неподвижни и видеоизображения).
                  Поради обективните характеристики на апарата, в частност способността му да изтегля, съхранява, изменя и изпълнява програми, неговата основна функция е обработката на информация (вж. също Мнения за класиране 8471.30/2, 3 и 4 по Хармонизираната система). Другите функции се считат за второстепенни.
                  Следователно апаратът трябва да бъде класиран в код по КН 8471 30 00 като автоматична машина за обработка на информация, портативна, с тегло, непревишаващо 10 kg, съдържаща най-малко една централна единица за обработка на информация, една клавиатура и един екран.